stanford-oval/wikipedia huggingface dataset:
טימו צ'אהיאנטו

| --- | --- |

 לידה:  4 בספטמבר 1980 (בן 44) וילהלמסהאפן, הרפובליקה הפדרלית של גרמניה 
 מדינה:  אינדונזיה 
 תקופת הפעילות:  מ-2009 
 פרופיל ב-IMDb
 
טימו צ'אהיאנטו (באינדונזית: Timo Tjahjanto; נולד כטימותי צ'אהיאנטו; יליד 1980) הוא במאי קולנוע אינדונזי המתמחה בסרטי אימה והידוע ביותר מחוץ לאינדונזיה כבמאי הסרט "עם רדת ליל". יחד עם קימו סטמבויל הוא היה חבר בצוות להכנת הסרטים "האחים מו". טימו הקים גם את בית הפקת הסרטים Merah Production.
חיים אישיים

טימו התחתן עם השחקנית סיגי וימאלה ב-7 בנובמבר 2009 בפולומה, מזרח ג'קרטה. יחד יש להם שתי בנות.
פילמוגרפיה > סרטים עלילתיים

| שנה | סרט | במאי | תסריטאי | מפיק | עורך | הערות |
| --- | --- | --- | --- | --- | --- | --- |
| 2007 | דרה | כן | כן | כן | כן | ביים במשותף עם קים סטמבויל |
| 2008 | Takut: Faces Of Fear | כן | כן | כן | כן | ביים במשותף עם קים סטמבויל |
| 2009 | Macabre | כן | כן | לא | לא | ביים במשותף עם קים סטמבויל |
| 2012 | The ABCs of Death | כן | כן | לא | כן |  |
| 2013 | V/H/S/2 | כן | כן | לא | לא | ביים במשותף עם גארת אדוורדס |
| 2014 | Killers | כן | כן | כן | לא | ביים במשותף עם קים סטמבויל |
| 2016 | כדור בראש | כן | כן | לא | לא | ביים במשותף עם קים סטמבויל |
| 2018 | שהשטן יקח אותך | כן | כן | לא | לא |  |
| 2018 | עם רדת ליל | כן | כן | כן | לא |  |
| 2019 | Si Buta Dari Gua Hantu | כן | כן | כן | לא |  |
| 2021 | V/H/S/94 | כן | כן | לא | לא | הפרק: "The Subject" |
| 2022 | 4 הגדולים | כן | כן | כן | לא |  |
| 2024 | מתוך הצללים | כן | כן | לא | לא |  |
| 2025 | סתם אחד 2 (אנ') | כן | לא | לא | לא |  |
| TBA | JITU: Joint Intelligence Tactical Unit | כן | כן | כן | לא |  |
| TBA | May the Devil Take You: Verse Two | כן | כן | כן | לא |  |
הערות שוליים

↑  "Gareth Evans, Timo Tjahjanto and the New Indonesian Extreme". 5 בדצמבר 2018. {{cite web}}:  (עזרה)
↑  Kay2014-01-20T06:13:00+00:00, Jeremy. "Timo Tjahjanto, Killers". Screen.
↑  "Sigi Wimala, Mantan Gadis Sampul yang Kini Jarang Nampak di Layar Kaca, Ternyata Tekun Jalani Olah Raga Ini loh - Semua Halaman - Grid.ID". www.grid.id (באינדונזית). נבדק ב-2021-10-26.
| --- | --- |
בקרת זהויות :  LCCN: no2019063582  VIAF: 9697155769106327880009   WorldCat (עם VIAF): 9697155769106327880009
קונסטנטין קיסין

| --- | --- |

קיסין, 2021
 לידה:  25 בדצמבר 1982 (בן 42) מוסקבה, ברית המועצות
 מידע אישי
 שם:  קונסטנטין ואדימוביץ' קיסין
 שם בשפת המקור:  Konstantin Vadimovich Kisin
 מקום מגורים:  לונדון, הממלכה המאוחדת
 מידע יוטיוב
 תקופת הפעילות:  2018–הווה (כ־7 שנים)
 ז'אנר:  פוליטיקה, סוגיות חברתיות, תרבות ואירועי אקטואליה
 רשומים:  854,000 
 צפיות:  162,000,000 
 שם הערוץ:  
 http://konstantinkisin.com/
קונסטנטין ואדימוביץ' קיסין (באנגלית: Konstantin Vadimovich Kisin; נולד ב-25 בדצמבר 1982) הוא קומיקאי, מנחה תוכנית פודקאסט, סופר ופרשן פוליטי בריטי ממוצא יהודי-רוסי. קיסין נודע במיוחד בשל היותו אחד מצמד המנחים של הפודקאסט "טריגרנומטרי" הכולל ראיונות מוקלטים מראש עם מגוון רחב של אורחים כולל אקדמאים, עיתונאים, סופרים ואישי ציבור שונים. הפודקאסט עוסק בין היתר בפוליטיקה, סוגיות חברתיות, תרבות ואירועי אקטואליה.
ביוגרפיה

קונסטנטין קיסין נולד ב-1982 במוסקבה, אשר הייתה באותה העת חלק מברית המועצות. קיסין הוא ממוצא רוסי, יווני ויהודי. סבו מצד אביו היה יהודי, וקיסין הזדהה בעבר כיהודי. בגיל 11 קיסין עבר לבריטניה ובתחילה למד בפנימיית קליפטון קולג'. בהמשך למד באוניברסיטת אדינבורו, אך בסופו של דבר הוא נשר מהאוניברסיטה מבלי להשלים את התואר.
קיסין החל להופיע במועדוני סטנד-אפ ברחבי בריטניה בתחילת העשור השני של המאה ה-21. בהופעותיו קיסין עסק לרוב בנושאים כמו חופש הביטוי, תקינות פוליטית ופרשנות חברתית.
בשנת 2018 קיסין זכה לחשיפה ניכרת בתקשורת לאחר שסירב לחתום על הסכם "Safe space" לפני הופעת צדקה שאורגנה על ידי UNICEF בבית הספר ללימודי המזרח ואפריקה באוניברסיטת לונדון. ההסכם חייב את כל הקומיקאים שהיו אמורים להופיע להימנע מלעסוק בנושאים רגישים מסוימים, כמו גזענות, סקסיזם וטרנספוביה.
משנת 2018 ואילך קיסין מנחה את הפודקאסט "טריגרנומטרי" (Triggernometry) לצד הקומיקאי פרנסיס פוסטר. הפודקאסט מכיל דיונים מעמיקים עם אורחים מגוונים ולעיתים רבות הראיונות מתעמקים בנושאים שנויים במחלוקת או רגישים מבחינה פוליטית. לאורך השנים הפודקאסט זכה להצלחה רבה בין היתר משום שהוא מספק פלטפורמה לנקודות מבט מגוונות, ובמיוחד נקודות מבט שנחשבות שנויות במחלוקת או מחוץ למיינסטרים. הסרטונים של הפודקסט, אשר זמינים לצפייה בפלטפורמות מקוונות כמו יוטיוב, זכו לאורך השנים למיליוני צפיות.
לאורך השנים קיסין כתב גם מאמרים שונים שהתפרסמו בעיתונאות, כולל ב-Quillette, הספקטייטור, והדיילי טלגרף. קיסין הופיע בעבר גם בפאנל של התוכנית הפוליטית "Question Time" של ה-BBC, והתראיין בין היתר לכלי חדשות מרכזיים, כולל ה-BBC, Sky News ו-GB News.
בשנת 2022 קיסין פרסם את ספרו הראשון "מכתב אהבה של מהגר למערב"(אנ') שהפך לרב מכר של הסאנדיי טיימס בשבוע הראשון לפרסומו. הספר עוסק בין היתר בהערכתו של קיסין לערכי המערב ובחששותיו של קיסין לגבי השחיקה של הערכים הללו בחברה המערבית בת זמננו.
עמדותיו

קיסין מרבה לדון בדעותיו הפוליטיות בתקשורת, ולטענתו עמדותיו הושפעו באופן ניכר מהחוויות שלו ושל משפחתו מהתקופה בה הם גרו בברית המועצות.
בינואר 2023, הנאום של קיסין אותו הוא נשא במפגש של ארגון הדיבייט "Oxford Union"(אנ'), אשר שמו היה "תרבות הווק הגזימה" ("Woke Culture HAS Gone Too Far"), הפך ויראלי, וזכה לאורך השנים במיליוני צפיות באינטרנט. בנאומו טען קיסין כי אידאולוגיות ה"ווק" מאיימות על חופש הביטוי וחירויות הפרט.
באותה השנה קיסין נשא גם נאום מרכזי במפגש של הארגון "Alliance for Responsible Citizenship"(אנ') בלונדון בו הוא הדגיש את החשיבות של השמירה על הערכים וההישגים של המערב, והזהיר מפני האיומים הנשקפים ממה שהוא תיאר כאידאולוגיות "ווק" אשר עלולות לטענתו לערער את היסודות של הציוויליזציה המערבית.
בזמן מלחמת אוקראינה–רוסיה הביע קיסין, במספר הזדמנויות ובאופן נחרץ, תמיכה בנשיא וולודימיר זלנסקי ובמאבקה של אוקראינה לעצמאות מפני האימפריאליזם הרוסי.
אף כי בתחילת מלחמת חרבות ברזל נזהר קיסין מלהביע אהדה לישראל או לפלסטינים, בשנת 2024 הוא הודיע באופן רשמי כי הוא חודל מלשבת על הגדר ותומך באופן מלא בישראל, כשבסרטון רשמי הוא נימק את הסיבות שלו לכך.
ביבליוגרפיה

2022 - An Immigrant's Love Letter to the West
הערות שוליים

↑  Kisin, Konstantin. "Kisin Tweet (2021)". Twitter.
↑  Kisin, Konstantin. "Konstantin Kisin Tweet (2022)". Twitter.
↑  Sugarman, Daniel. "Comedian Konstantin Kisin drops out of Unicef charity gig over 'safe space' contract". The Jewish Chronicle (באנגלית). נבדק ב-2024-07-04.
↑  Newhouse, Alana, ed. (11 באוגוסט 2011). "Why Don't They Believe Us?". Tablet Magazine. {{cite news}}:  (עזרה)
↑  Will Lloyd (27 בינואר 2023). "Konstantin Kisin: 'Being anti-woke isn't making you happy'". New Statesman. {{cite journal}}:  (עזרה)
↑  Manzoor, Alex (2020-02-02). "Comedy and Controversy: Interview with Konstantin Kisin". The Cambridge Student (באנגלית בריטית). נבדק ב-2022-10-31.
↑  "Konstantin Kisin: debates for the Motion: Woke Culture HAS Gone Too Far". Oxford Union. 12 בינואר 2023. נבדק ב-16 בדצמבר 2023. {{cite web}}:  (עזרה)
↑  "BBC Question Time - 26 Jan 2023". BBC. נבדק ב-16 בדצמבר 2023. {{cite web}}:  (עזרה)
↑  Lloyd, Will (27 בינואר 2023). "Konstantin Kisin: "Being anti-woke isn't making you happy" The podcaster is the viral man of the moment. But does he really have anything to say?". New Statesman. נבדק ב-18 בדצמבר 2023. {{cite web}}:  (עזרה)
↑  "ARC: to boldly say what the elites dare not". The Spectator Australia (באנגלית אמריקאית). 2023-11-04. נבדק ב-2023-11-21.
↑  קונסטנטין קיסין, מעמוד הטוויטר שלו
↑  Triggernometry (2023-07-27), LIVE DEBATE: Konstantin Kisin vs Vladimir Putin Fan, נבדק ב-2025-02-23
↑  UnHerd (2023-02-24), Peter Hitchens & Konstantin Kisin debate the Ukraine war, נבדק ב-2025-02-23
↑  Triggernometry (2024-10-07), Why I’m Off the Fence About Israel’s War - Konstantin Kisin, נבדק ב-2025-02-23
| --- | --- |
בקרת זהויות :  GND: 1272531473  LCCN: no2023034537  NKC: mzk20231198275  NTA: 439128269  VIAF: 7055169381404139550001   WorldCat (עם VIAF): 7055169381404139550001 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קונסטנטין קיסין".
קולין סלמון

| --- | --- |

 לידה:  6 בדצמבר 1962 (בן 62) בת'נל גרין, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1992
 מקום לימודים:  Ashcroft High School 
 צאצאים:  Eden Salmon 
 מספר צאצאים:  4 
 http://www.miley.co.uk/colinsalmon/index.html
 פרופיל ב-IMDb
 
קולין סלמון (באנגלית: Colin Salmon; נולד ב-6 בדצמבר 1962) הוא שחקן בריטי המוכר בעיקר מהופעתו בתפקיד צ'ארלס רובינסון בשלושה סרטים מסדרת סרטי ג'יימס בונד, בתפקיד ג'יימס "ואן" שייד בסדרת הסרטים "האויב שבפנים"' בתפקיד וולטר סטיל בסדרת הטלוויזיה "החץ" של רשת The CW ובתפקיד מר סנדס בסדרת הטלוויזיה "ללא גבולות" של רשת CBS.
ביוגרפיה

סלמון נולד בבת'נל גרין שבלונדון, בנה של סילביה אייבי ברודנל סלמון, אחות במקצועה. הוא גדל בלוטון ולמד בבית הספר היסודי רמרידג' ובבית הספר התיכון אשקרופט.
אחרי סיום הלימודים הקים סלמון להקת פאנק רוק בשם "The Friction" יחד עם שלושה חבריו מבית הספר, והיה המתופף בלהקה. הלהקה הוציאה מיני-אלבום, קלטת של הופעה חיה, וקלטת EP. בשנים 1979 ו-1980 הופיעה הלהקה בקביעות בסיבות לוטון. סלמון גם עבד עם להקה נוספת בשם "Tee Vees". הוא מנגן בחצוצרה ויש לו רביעיית ג'אז משלו המנגנת באולמות כמו "Dorchester Grill Room" ובאירועים כגון פסטיבל הג'אז בצ'לטנהאם.
ביוגרפיה > קריירה

סלמון ידוע בעיקר מהופעתו בתפקיד צ'ארלס רובינסון בסרטים "מחר לנצח", "העולם אינו מספיק" ו"למות ביום אחר" מסדרת סרטי ג'יימס בונד.
ב-1992 הופיע סלמון לראשונה על המסכים בתפקיד סמל רוברט אוסוולד במיני-סדרה הבריטית "החשוד העיקרי 2", וזכה לשבחים בקרב הקהל הבריטי והאמריקאי. הוא שיחק בתפקיד נוט מקוטי בסדרת הטלוויזיה "No. 1 Ladies' Detective Agency" ובתפקיד דייוויד טיירל בסדרת הטלוויזיה "הקס" של Sky One. בסדרת המערכונים "Little Miss Jocelyn" של ה-BBC הופיע סלמון בתפקיד עצמו.
ב-2006 הופיע סלמון בעונה השמינית של סדרת הדרמה "נערות רעות" של ITV בתפקיד קצין רפואה בכיר ד"ר רואן דאנלופ. הוא שיחק בדמות ד"ר מון בשני פרקים בעונה הרביעית של סדרת המדע בדיוני "דוקטור הו" ("Silence in the Library" ו-"Forest of the Dead"). היו שמועות שהוא יקבל את תפקיד הדוקטור אחרי דייוויד טננט אבל לבסוף מאט סמית קיבל את התפקיד. סלמון הקליט את התפקיד של קר אייבון בסדרת תסכיתי אודיו של "Blake's 7".
סלמון עבד פעמיים עם הבמאי פול ו.ס. אנדרסון. הוא הופיע בסרט "האויב שבפנים" ובסרט "הנוסע השמיני נגד הטורף", ובשניהם הדמות שגילם סיימה את חייה במוות מחריד. הוא חזר וגילם את הדמות ואן בסרט "האויב שבפנים: הגמול" ב-2012 לצדם של מישל רודריגז ועודד פהר.
ב-2002 שיחק סלמון בתפקיד אונו במיני-סדרה "Dinotopia". עוד בקולנוע הופיע ב-1994 בסרט "אסירים", ב-1996 השתתף ב-"Frantz Fanon: Black Skin White Mask", סרט דוקמנטרי בבימויו של אייזק ג'וליין, וסלמון מגלם את הדמות של פרנץ פנון, פסיכיאטר ופילוסוף צרפתי. ב-1998 השתתף במותחן "חיי נצח", ב-1999 שיחק בסרט "פאני ואלביס" וב-2001 הופיע בסרט הפשע "My Kingdom".
ב-2007 הופיע סלמון העונה האחרונה של הסדרה "וידוייה הסודיים של זונת צמרת" בתפקיד לקוח של הדמות הראשית האנה בקסטר.
ב-2008 שיחק סלמון בתפקיד ראשי בדמות בשם לואיס בסרט "Clubbed" על שומרי סף במועדון לילה בקובנטרי בשנות השמונים של המאה העשרים. באותה שנה הופיע גם בסרט "הג'וב הבריטי" בתפקיד חכים ג'מאל.
ב-2009 הופיע סלמון בגרסה הבריטית של סדרת הדרמה האמריקאית הפופולרית "חוק וסדר" בתפקיד הבריסטר דאג גרין בפרקים "Buried" ו-"Community Service".
עוד ב-2009 כיכב סלמון במותחן הבריטי "Exam" בבימויו של סטיוארט הייזלדין.
ב-2012 שיחק סלמון בפרק בסדרה "Death in Paradise" בתפקיד רוצח / איש עסקים בשם לאון המילטון / וינסנט קרטר.
סלמון היה אחד הידוענים שהתמודדו בעונה העשירית של תוכנית המציאות "Strictly Come Dancing" של BBC One כשבת זוגו הייתה הרקדנית קריסטינה ריהאנוף. הוא הודח בשבוע החמישי של התחרות.
ב-2015 שיחק סלמון בדמות בדיונית של עצמו בסדרה "Master of None" של נטפליקס לצדו של עזיז אנסרי בתפקיד הראשי.
ב-9 במאי 2015 השתתף סלמון בקריאה באירוע לציון 70 שנה ליום הניצחון באירופה שנערך ברחבת משמר הסוסים בלונדון.
ביוגרפיה > חיים אישיים

סלמון הוא פטרון של ארגון הצדקה "Richard House Children's Hospice" ושל הוספיס לילדים ריצ'רד האוס. כמו כן הוא שגריר עבור ארגון "The Prince's Trust".
ב-1988 התחתן סלמון עם פיונה הות'ורן, ולבני הזוג יש ארבעה ילדים.
פילמוגרפיה > קולנוע

| שנה | שם | שם באנגלית | תפקיד |
| --- | --- | --- | --- |
| 1994 | אסירים | Captives | טאולר |
| 1995 |  | All Men Are Mortal | שאז |
| 1997 | מחר לנצח | Tomorrow Never Dies | צ'ארלס רובינסון |
| 1998 | חכמת התנינים / חיי נצח | Immortality | מרטין |
| 1999 | העולם אינו מספיק | The World Is Not Enough | צ'ארלס רובינסון |
| 1999 | פאני ואלביס | Fanny and Elvis | אלן |
| 2001 |  | My Kingdom | יושב ראש |
| 2002 | האויב שבפנים | Resident Evil | ואן |
| 2002 | למות ביום אחר | Die Another Day | צ'ארלס רובינסון |
| 2003 | ההצהרה | The Statement | האב פטריס |
| 2004 | פריז פריים | Freeze Frame | הבלש מאונטג'וי |
| 2004 | הנוסע השמיני נגד הטורף | Alien vs. Predator | מקסוול סטאפורד |
| 2005 | נקודת מפגש | Match Point | איאן |
| 2008 | הג'וב הבריטי | The Bank Job | חכים ג'מאל |
| 2008 |  | Credo | ד"ר ריינולדס |
| 2008 |  | Clubbed | לואיס |
| 2008 | המעניש: אזור מלחמה | Punisher: War Zone | פול בויאנסקי |
| 2008 |  | Blood: The Last Vampire | פאוול |
| 2009 |  | Exam | המשגיח |
| 2009 |  | K | ווהן |
| 2010 |  | Freestyle | קרטר |
| 2010 |  | Shank | בוגי |
| 2010 |  | Just for the Record | מיינרד סטארק |
| 2010 |  | Devil's Playground | פיטר וייט |
| 2010 |  | Stalker | לאו פוקס |
| 2011 |  | Moving Target | ראלף |
| 2011 |  | High Chicago | סם |
| 2011 | איך להפסיק להיות לוזר | How to Stop Being a Loser | דניס |
| 2012 | האויב שבפנים: הגמול | Resident Evil: Retribution | ואן |
| 2015 |  | The Rapture | ז'אן-פול |
| 2015 |  | Meet Pursuit Delange: The Movie | סמל גבריאל |
| 2016 | המטרה: לונדון | London Has Fallen | קווין האזרד |
| 2016 | קרימינל | Criminal | וורדן |
| 2018 | מנועי התמותה | Mortal Engines | צ'אדלי פומרוי |
| 2021 | סתם אחד | Nobody | הספר |
| 2021 | אזור 414 | Zone 414 | הות'ורן |
| 2022 | אור השטן | The Devil's Light | האב קווין |
| 2025 | סתם אחד 2 (אנ') | Nobody 2 | הספר |
הערות שוליים

↑  Colin Salmon Biography (1962-). Retrieved 9  August 2011.
↑  "The new Ashcroft; Grand opening", Ashcroft High School.
1 2  Ogg, Alex (2006), "Friction", in No More Heroes: A Complete History of UK Punk from 1976 to 1980, Cherry Red Books, ISBN 978-1-901447-65-1, pp. 254-255.
↑  Pete Lewis, "Colin Salmon: Swimming Against Typecasting" (interview), Blues & Soul, April 2008.
↑  "New guest stars announced for series 4". bbc.co.uk. 24 בינואר 2008. אורכב מ-המקור ב-27 בינואר 2008. נבדק ב-2008-01-24. {{cite news}}:  (עזרה)
↑  "Colin Salmon Fishes for Doctor Who Role", Underwire. Wired.com
↑  "Frantz Fanon: Black Skin White Mask", California Newsreel.
↑  "Trailer for UK Thriller 'Exam' Drops in a Little Late". BloodyDisgusting.
↑  "Colin Salmon – Licence to Thrill", Strictly Come Dancing, BBC One.
↑  Maureen Coleman, "Bond actor Colin Salmon reveals secret of his success... a beloved Northern Irish wife", Belfast Telegraph, 16 November 2012.
| --- | --- |
בקרת זהויות :  NLI: 987012385031605171  BnF: cb165481973 (data)  GND: 106135315X  ISNI: 0000 0000 4090 8145  LCCN: no2001023575  MusicBrainz: 7f171865-5f71-4bb3-aba1-6f91721c48a0  NKC: pna2004259339  NTA: 387627928  SUDOC: 199602174  VIAF: 36563518   WorldCat (עם VIAF): 36563518
טוקסידו (סרט)

| --- | --- |

 בימוי:  Kevin Donovan 
 הופק בידי:  אדם שרודר, ג'ון ה. ויליאמס 
 תסריט:  מייקל ג'יי ליסון 
 שחקנים ראשיים:  ג'קי צ'אן בוב בלבן ג'יימס בראון קולין מוקרי ריצ'י קוסטר Christian Potenza רומאני מלכו דבי מזר פיטר סטורמר ג'ניפר לאב יואיט ג'ייסון אייזקס Scott Yaphe 
 מוזיקה:  כריסטוף בק, ג'ון דבני 
 צילום:  סטיבן פ. וינדון 
 מדינה:  ארצות הברית 
 חברת הפקה:  דרימוורקס 
 חברה מפיצה:  דרימוורקס, נטפליקס 
 שיטת הפצה:  וידאו על פי דרישה 
 הקרנת בכורה:  5 בדצמבר 2002 
 משך הקרנה:  94 דק' 
 שפת הסרט:  אנגלית 
 סוגה:  סרט פעולה, סרט פנטזיה, סרט קומדיה 
 הכנסות באתר מוג'ו:   tuxedo
 דף הסרט ב־IMDb
 
טוקסידו (באנגלית: The Tuxedo) הוא סרט פעולה-קומדיה אמריקאי משנת 2002, בבימויו של קווין דונובן. זוהי פארודית ריגול הכוללת טוקסידו מיוחד המעניק ללובשו יכולות על אנושיות הסרט עוקב אחר נהג מונית הנקלע לעולם הריגול בעקבות חליפת טוקסידו מיוחדת המעניקה לו יכולות על-אנושיות. בסרט מככבים ג'קי צ'אן בתפקיד ג'ימי טונג וג'ניפר לאב יואיט בתפקיד דל בליין. הסרט הופק בתקציב של 60 מיליון דולר והכניס כ-104.4 מיליון דולר ברחבי העולם.
עלילה

ג'ימי טונג הוא נהג מונית מיומן המועסק כנהג אישי של המיליונר קלארק דבלין. לאחר שדבלין נפצע ומאושפז, ג'ימי מגלה את הטוקסידו המיוחד של דבלין, המעניק ללובשו יכולות על-אנושיות. בעזרת החליפה, ג'ימי מוצא את עצמו מעורב בעולם הריגול, משתף פעולה עם הסוכנת דל בליין כדי לעצור מזימה מסוכנת.
צוות השחקנים

ג'קי צ'אן – ג'ימי טונג, נהג מונית שהופך לסוכן חשאי.
ג'ניפר לאב יואיט – דל בליין, סוכנת טירונית המשתפת פעולה עם ג'ימי.
ג'ייסון אייזקס – קלארק דבלין, מיליונר וסוכן חשאי.
ריצ'י קוסטר – דיטריך בנינג, הנבל המרכזי.
פיטר סטורמר – ד"ר סימס, מדען מרושע.
ביקורות

הסרט "טוקסידו" קיבל ביקורות שליליות עם צאתו. באתר Rotten Tomatoes הוא זכה לציון של 22% המבוסס על 131 ביקורות, עם הקונצנזוס: "הסרט אינו מצליח למצות את הפוטנציאל הקומי של ג'קי צ'אן, ומציע עלילה חלשה ובדיחות לא מוצלחות". באתר Metacritic הסרט קיבל ציון ממוצע של 30 מתוך 100, המבוסס על 30 ביקורות, המעיד על "ביקורות שליליות בדרך כלל". מבקרים ציינו כי הסרט אינו מנצל את כישוריו של צ'אן, והעלילה נחשבת לחלשה. בישראל, המבקר יאיר הוכנר מאתר "סרט" כתב: "הסרט הזה הוא פשוט עלבון לאינטליגנציה של הצופים...".
בועז מולדבסקי

| --- | --- |
אין תמונה חופשית
 לידה:  13 בפברואר 1967 (בן 58) ישראל 
 מדינה:  ישראל 
 מקום מגורים:  סביון 
 מעסיק:  בורסת היהלומים הישראלית 
 מספר צאצאים:  4 
 
בועז מולדבסקי (נולד  ב-13 בפברואר 1967) הוא יהלומן ואיש עסקים ישראלי המשמש כנשיא בורסת היהלומים הישראלית מפברואר 2021.
מולדבסקי הוא גם חבר הוועד המנהל ודירקטור בהתאחדות תעשייני היהלומים, חבר בכיר בפדרציית בורסות היהלומים העולמית, במועצת היהלומים העולמית וכן הבעלים והמנכ"ל קבוצת מולדבסקי העוסקת ביהלומים, נדל"ן, טכנולוגיה והשקעות.
ביוגרפיה

מולדבסקי בישראל לישעיהו וליאורה מודבסקי. אנשי עסקים מחלוצי ענף היהלומים בישראל.
בצה"ל שירת בחיל האוויר כפקח טיסה וכמפקד מגדל פיקוח ולאחר השירות הצבאי השתלב בעסק היהלומים המשפחתי. בשנת 1990 התקבל כחבר בורסת היהלומים.
במסגרת תפקידיו הציבוריים בבורסת היהלומים יזם הקמת חממה טכנולוגית לאיתור מיזמים חדשים בעולמות היהלומים, וכן שימש כיו"ר ועדת הכספים של הבורסה.
בין השנים 2017-2021 שימש כיו"ר מכון היהלומים, חברה ממשלתית לתמיכה בשיווק, רגולציה וחיזוק תעשיית היהלומים הישראלית. בתפקיד זה קיים שיתוף פעולה מול הגופים המרכזיים בממשלה ובענף היהלומים, תוך פעילות מול המערכת הבנקאית.
בשנת 2021 נבחר לתפקיד נשיא בורסת היהלומים הישראלית, לאחר שניצח בבחירות לתפקיד את שי שניצר.
ביוגרפיה > כנשיא הבורסה ליהלומים

מולדבסקי היה בין הדוחפים לכינון הסכם יהלומים חשאי עם קטר, הסכם שקירב את המדינות לכינון יחסים רשמיים. כמו כן, פעל אל מול רשות המיסים והרשות לאיסור הלבנת הון להורדת רמת הסיכון של ענף היהלומים מהלך שהוביל להורדת הסיכון בענף מסיכון גבוה לבינוני ואפשר לעוסקים בו לקבל תנאי אשראי טובים יותר.
בנוסף, יזם מולדבסקי את כניסת הבורסה ליהלומים כנותנת חסות ראשית למועדון השגרירים העולמי בישראל ותרם לחיזוק הקשרים הבין לאומיים של הבורסה וחיזוק שיתופי הפעולה בין מדינת ישראל למדינות שונות בעולם.
בנוסף, בתקופת כהונתו חזרה להתקיים ועידת 'שבוע היהלומים הישראלי' במסגרתה מגיעות לישראל חברות היהלומים המובילות בעולם ורוכשות סחורה, וכן אושר פרויקט מגדל 120, אשר צפוי להיות גורד השחקים הגבוה בישראל, אשר עתיד לקום במתחם הבורסה.
פעילות עסקית וחברתית
מולדבסקי הוא בעלים ומנכ"ל משותף של קבוצת מולדבסקי, חברה משפחתית המתמחה ביהלומים, השקעות בתחום ההייטק ונדל"ן במדינת ישראל ומחוצה לה. הקבוצה הייתה מבין המשקיעים הראשונים ביונקורנים YOTPO, snyk, lendbuzz ,WSC Sport, Tommorow.io ועוד.
בעבר היה בעל הזיכיון הבלעדי של רשת דומינוס פיצה בשווייץ, לוקסנבורג וליכטנשטיין אותו מכר לבנו של ארקדי גיידמאק. והיה פעיל גם בעסקי הקמעונות.
כמו כן, לאורך השנים שימש מולדבסקי כבעלים של מספר עמותות ספורט בישראל ביניהן הפועל פתח תקווה ועירוני רמת השרון בכדורגל וכיום משמש כחבר עמותת מועדון הכדורסל "מכבי ראשון לציון".
חיים אישיים

מולדבסקי נשוי לאיילה ולהם ארבעה ילדים, מתגורר ביישוב סביון.
הערות שוליים

↑  נווית זומר, בועז מולדבסקי נבחר לנשיא בורסת היהלומים, באתר כלכליסט, 21 בפברואר 2021
↑  דני זקן, ‏ההסכם בין בורסות היהלומים בישראל ובדובאי יזניק את שתיהן, באתר גלובס, 28 באוקטובר 2020
↑  דוברות רשות המיסים, רשות המסים בדרך להסדיר את מיסוי ענף היהלומנים בישראל, באתר רשות המיסים, ‏18/12/16
↑  קבוצת מולדבסקי - מבנה הקבוצה, באתר www.moldawsky.com
↑  גיא נרדי, ‏תדהר והראל רכשו מחצית מבית מולדבסקי בגבעתיים ב-100 מיליון ש', באתר גלובס, 31 באוקטובר 2021
↑  גאידמק הבן קונה את עסקי פיצה דומינוס של האחים מולדבסקי, באתר TheMarker‏, 28 בדצמבר 2007
↑  נווית זומר, יורם דר רכש את סניף רבוע-כחול בדיזנגוף, באתר ynet, 20 בפברואר 2005
↑  יניב יוסיף אור, ‏האחים מולדבסקי רכשו 55 אחוזים מהפועל פ"ת, באתר ONE‏, 12 בנובמבר 2008
שי טייב

| --- | --- |
אין תמונה חופשית
 לידה:  ישראל ישראל
 השתייכות:   צבא הגנה לישראל
 דרגה:   תת-אלוף
 תפקידים בשירות
 קצין שלישות חטיבת גולני  ראש ענף תכנון כוח אדם סדיר  קצין משא"ן פיקוד הצפון  ראש מחלקת סדיר בזרוע היבשה  ראש חטיבת תכנון ומנהל כח האדם
שי טייב הוא קצין בצה"ל בדרגת תת-אלוף המשמש כראש חטיבת תכנון ומנהל כח האדם.
ביוגרפיה

שי טייב התגייס לצה"ל ושימש במספר תפקידי משא"ן במטה ובשדה בהם ראש ענף תכנון כוח אדם סדיר.
בשנת 2016 הועלה לדרגת אל"ם ומונה לקצין משא"ן פיקוד הצפון. בשנת 2018 מונה לראש מחלקת סדיר בחטיבת כוח אדם בזרוע יבשה. בתפקיד זה שירת עד דצמבר 2022. בשנת 2019 למד במכללה לביטחון לאומי.
במרץ 2023 קודם לתפקיד ראש חטיבת תכנון ומנהל כח האדם באגף כח אדם. הוא נכנס לתפקיד זה ב-14 ביוני 2023 והועלה לדרגת תת-אלוף.
במהלך מלחמת חרבות ברזל שימש טייב כנציג צה"ל בדיוני ועדת החוץ והביטחון העוסקים בגיוס בני ישיבות חרדים. ב-15 ביולי 2024, הותקף על ידי קבוצת חרדים קיצוניים, בעת שקיים פגישה עם האלוף דוד זיני אצל הרב דוד לייבל, ראש ישיבה חרדי הפועל להקמת חטיבה חרדית חדשה.
טייב בעל תואר ראשון בלוגיסטיקה ובכלכלה ותואר שני במשפטים ללא משפטנים.
טייב נשוי ואב לשלושה בנים. טייב הוא חוזר בתשובה וכיום מנהל אורח חיים דתי.
הערות שוליים

↑   רשימת המפקדים החדשים בצה"ל, באתר צה"ל, 21 במרץ 2022
↑  חני אדרי, ‏האלוף דוד זיני הותקף בבני ברק על ידי מפגינים חרדים, באתר "סרוגים", 16 ביולי 2024
↑   על הכותבים, באתר צה"ל, 1 בפברואר 2021
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
Heartbeat

| --- | --- |

 סוגה:  סדרת דרמה 
 יוצרים:  קית' ריצ'ארדסון, ג'וני ביירן, ג'רי מיל 
 ארץ מקור:  הממלכה המאוחדת 
 שפות:  אנגלית 
 מקום התרחשות:  יורקשייר 
 מספר עונות:  18 
 מספר פרקים:  372 
 הפקה
 מוזיקה:  באדי הולי 
 אורך פרק:  50 דק' 
 שידור
 רשת שידור:  ITV1 
 תקופת שידור מקורית:  10 באפריל 1992 – 12 בספטמבר 2010 
 קישורים חיצוניים
 דף התוכנית ב-IMDb
 
Heartbeat היא סדרת דרמה בריטית ששודרה במקור ברשת ITV בין השנים 1992 עד 2010, המבוססת על סדרת הרומנים "Constable" מאת ניקולאס ריאה. הסדרה הופקה בתחילה על ידי חברת ההפקה Yorkshire Television ובהמשך על ידי חברת ההפקה ITV Studios.
הסדרה זכתה לאורך השנים להצלחה עצומה ובשיא הפופולריות שלה צפו בסדרה באופן קבוע מעל ל-10 מיליון צופים. הצלחתה של הסדרה הובילה בהמשך גם להפקתה של סדרת הספין-אוף "The Royal"(אנ').
תקציר העלילה

עלילת הסדרה מתרחשת במהלך שנות ה-60 של המאה ה-20, ועוקבת אחר חייהם של תושבי הכפר הבדיוני איידספילד, הממוקם במחוז יורקשייר שבאנגליה, ובשוטרים המקומיים של הכפר. רוב הפרקים מכילים סיפורים נפרדים אשר מצטלבים זה עם זה. חלק מהפרקים מתמקדים בתקרית מרכזית אחת.
הדמויות הראשיות

ניק רואן (מגולם על ידי ניק ברי) - הגיבור המקורי בסדרה אשר הוא שוטר צעיר ומסור.
קייט רואן (מגולמת על ידי ניב קיוזאק) - אשתו של ניק, אשר עובדת כרופאה בכפר.
אוסקר בלייקטון (מגולם על ידי דרק פאולדס) - שוטר מקומי.
מייק בראדלי (מגולם על ידי ג'ייסון דור) - מחליף בהמשך הסדרה את ניק.
ג'ינה וורד (מגולמת על ידי טרישה פנרוז) - הברמנית בפאב המקומי.
קלוד ג'רמיה גרינגראס (מגולם על ידי ביל מיינרד) - צייד חביב.